
re BAe Bales 
Ibadaat Mein Tartib 

Zil hijja ke 10 dus din jo ek zil hijja se 
10 zil hijja tak hai, Allah Taala ne inko 
ek ajib khususiyat-aur fazilat bakhshi 
hai balke agar gor se dekha jaae to 
maloom hoga, K fazilat ka ye silsila 
ramzanul mubarak se shuru ho raha 
hai, Allah Taala ne ibaadato ke 
darmiyan ajibo garib tartib rakhi hai 
sab se pehle ramzanul mubarak Lae, 
aur isme roze farz farmadiye aur phir 
ramzanul mubarak khatam hone par 
foran agle din se haj ki tamhid shuru 
hogai, aur isliye K Nabie Karims2: ne 
irshad farmaya K haj ke teen mahine 
hai, shawwal, zil gada, aur zil hijja, 
agarche haj ke makhsus arkan to zil 

hijja hi mein ada hote hai, lekin haj ke 


liye ehram bandhna shawwal se jaiz 
aur mustahab ho jata hai, linaza agar 
koi shakhs haj ko jana chahe to uske 
liye shawwal ki pehli tarikh se ehram 
baandh kar nikalna jaiz hai, is tarikh se 
pehle haj ka ehram baandhna jaiz nahi, 
pehle zamane mein haj par jane K liye 
kafi waqt lagta tha aur bazawaqat do do 
teen teen mahine waha pohochne 
mein lag jate the, is liye shawwal ka 
mahina aate hi log«safar ki tayyari 
shuru kar dete the, goya roze ki ibaadat 
khatam hote hi haj ki ibaadat shuru 
hogai, aur phir haj ki ibaadat isse pehle 
ashre mein anjam pa jati hai, is liye haj 
ka sab se bada rukn wuqufe arfa hai jo 
9 zil hijja ko anjam pa jata hai. 





Qurbani Shukr Ka Nazrana Hai 

Aur phir jab Allah Taala ne ramzanul 
mubarak K roze pure karne ki aur haj ke 
arkan pura karne ki taufiq ata farmadi 
aur ye do azimushan ibaadate takmil 
ko pohch gaai, us waqt Allah Taala ne 
ye zaroori qarar diya K musalman in 
ibaadato par Allah Taala ke huzur shukr 

ka nazrana pesh kare jis ka naam 


qurbani hai, lihaza 10-11-12 tarikh ko 
Allah Taala ke huzur shukr ka nazrana 
pesh kiya jata hai ye ajib baat hai Allah 
Taala ne eidul fitr ko us waqt rakha hai, 
jab roze ki ibaadat ki takmil ho rahi hai, 
aur eidul azha ki ibaadat ko uss waqt 
rakha hai jab haj ki azimushaan 
ibaadat ki takmil ho rahi hai, lekin isme 
hukam ye diya ke eidut fitr mein is 
khushi ka izhar sadqatut fitr se kiya, aur 
eidul azha ke mauga par khushi ka 
aaghaz Allah Taala-ke huzur qurbani 
pesh karke karo. 





Dus Raato Ki Kasam 

Surah fajr ki ibtidai dus aayto (wal 
fajr wa layalin ashr) mein Allah Taala 
ne in dus raato ki kasam khai hai, Allah 
Taala kisi baat ka yaqin dilane ke liye 
kasam khane ki zaroorat nahi hai, lekin 
kisi chiz par Allah Taala ka kasam 
khana us chiz ki izzat aur hurmat par 
dala karta hai is K bare mein mufassirin 
ki ek badi jamat ne ye kaha hai ke isse 
murad zil hijja ki ibtidai dus raate hai. 





Dus Dino Ki Fazilat 


Publisher: Maktaba Ashraf, Surat. Composing: Salim Ismail Rawat 


Ashra E Zit Hijja, Haj, Qurbani, ki Fazilat 3 
Aur khud Nabie Karim: ne irshad 


farmaya Allah Taala ko ibaadat ke amal 
kisi doosra din itne mahboob nahi jitne 
in dus dino mein mahboob hai, chahe 
wo ibaadat nafli namaz ho, zikr ya 
tasbih ho, ya sadqa khairat, ho (Bukhari 
/969) ek aur hadees mein ye bhi 
farmaya: ke agar koi in dino mein se ek 
din roza rakhe, to ek roza sawab ke 
etebar se ek saal ke rozo-Ke barabar hai, 
yani ek roza ka sawab badh kar ek saal 
ke rozo ke barabar kardiya jata hai, aur 
farmaya: in dus raato mein se ek raat ki 
ibaadat lailatul qadr ki ibaadat ke 
barabar hai yani agar in dus raato mein 
se kisi bhi ek raat mein ibaadat ki 
taufiq ho gai, to goya isko lailatul qadr 
mein ibaadat ki taufiq hogai, is ashrae 
zil hijja ko Allah taala itna bada darja 
diya hai. (Tirmizi /758). 





In Dino Ki Do Khas Ibaadate 

Aur in dino ki isse badi kya fazilat 
hogi, ke wo ibaadate jo saal bhar ke 
doosre dino mein anjam nahi di jasakti 
unki anjam dahi K liye Allah Taala ne 
isi zamane ko muntakhab kiya masalan 

Haj, Qurbani, ki Fazilat 4 
haj ek aisi ibaadat hai jo in dino ke siwa 


aur dino mein anjam nahi di jasakti, 
doosri ibaadato ka haal ye hai K insan 
faraiz ke alawa jab chahe nafli namaz 
roza sadqah khairat wagera jab chahe 
ada kar sakta hai, lekin do ibaadate aisi 
hai ke Allah Taala ne unke_liye waqt 
mudgarrar kar diya hai, K is waqt K alawa 
doosre waqt mein agar in ibaadat ko 
kiya jae to wo ibaadat-mein shumar 
nahi hogi, un mein se-ek ibaadat haj 
hai haj K arkan arfat mein therna 
muzdalifa mein raat-:guzarna jamrat ki 
rami Karna wagera,;ye arkan aur amal 
aise hai K agar inhi dino mein anjam 
diye jaae to ibaadat hai aur dino mein 
in mein se koi amal dus din kare to wo 
koi ibaadat shumar nahi hogi. 

Doosri ibaadat qurbani hai us K liye 
Allah Taala zil hijja ke teen din yani 10, 
11, 12, tarikh muqarrar farmadiye hai, 
in dino ke alawa agar koi shakhs 
qurbani ki ibaadat karna chahe to nahi 
kar sakta, albatta agar koi shakhs 
sadga karna chahe bakra zabah kar K 
uska gosht sadqa kar sakta hai, lekin ye 


qurbani in dino ke alawa kisi din anjam 

nahi di ja sakti, ramzanul mubarak K 


baad sab se zyadah fazilat wale din ye 
zil hijja ke dus din hai, aur Allah Taala 
in dino mein apni khususi rahmate 
nazil farmate hai, lekin kuch aur aamal 
khas taur par in dino mein muqarrar kar 
diye hai, unka bayan kar dena munasib 
maloom hota hai. 





Baal Aur Nakhun Na Katne Ka Hukam 

Zil hijja ka chaand<dekhte hi jo 
hukam sab se pehle hamari_ taraf 
mutawajjeh hota hai,-wo ek ajibo garib 
hukam hai wo ye K.Nabie Karim#2s ka 
irshad hai jab tum mein se kisi ko 
qurbani karni ho to jis waqt zil hijja ka 
chaand dekhe, uske bad uske liye baal 
katna aur nakhun katna durust nahi 
chuke Nabie Karim##x se manqul hai, 
isliye is hukam ko mustahab qarar diya 
hai, ke aadmi apne baal aur nakhun ko 
na kate jab tak qurbani na kar le, (ibne 
maja /3187). 


Unke Saath Thodi Si Shabahat (unke 
jaise dikhna) Ikhtiyar Karlo 
Bazahir ye hukam bada ajib maloom 


hota hai ke chaand dekh kar baal aur 

nakhun katne se mana kar diya gaya 


hai, lekin baat dar asal ye hai ke in dino 
mein Allah ne haj jesi azimushaan 
ibaadat muqarrar farmai aur 
musalmano ki ek bahut badi tadad is 
waqt is ibaadat se khushi Lutf utha rahi 
hai is waqt vaha ye hal hai ke aisa 
maloom hota hai baitullah.ke andar ek 
magnet laga huva hai jo charo taraf se 
farzandane tauhid ko apni taraf khich 
raha hai. 

Nabie Karim#2s ne -hum par aur un 
logo par jo baitullah-ke paas hazir nahi 
hai aur hajje baitullah ki ibaadat mein 
sharik nahi hai Allah Taala ke karam 
aur rahmat ko mutwajjeh farmane ke 
liye ye farmaya ke in hujjaj ki thodi si 
mushabaht ikhtiyar karlo aur thodi si 
shabahat apne andar peda karlo aur jis 
tarah wo vaha baal aur nakhun nahi kat 
rahe hai tum bhi mat kato ye in Allah 
Taala ke bando ke sath shabahat peda 
kardi jo is tarah hajje baitullah ki azim 
saadat se lutf andoz ho rahe hai. 





Allah Taala Ki Rahmat Bahane Dhundti 
Hazrat Abdul Hai (RH) farmate hai 

Allah taala ki rahmate bahane dhundti 
hai jab hame hukam diya gaya ke inki 
mushabaht ikhtiyar karlo to uska ye 
maana hai ke un par jo Allah Taala ki 
rahmate nazil farmana manzur hai 
uska kuch hissa tumhe bhi ata farmana 
chate hai taake jis waqt arfat ke 
medan mein Allah Taala ke bando par 
rahmat ki barish barse uski badli ka koi 
tukda hum par bhi rahmat barsade to 
ye shabahat peda karna bhi badi nemat 
hai aur hazrat majzub:sahib ka ye sher 
bahut kasrat se padha karte the. 

Tere mahboob ki ya rab shabahat 
leke aaya hu, hagigat tu isko karde 
mein surat leke aaya hu. 

Kya bhed hai ke Allah Taala is surat 
ki barkat se haqiqat mein tabdil 
farmade aur uski rahmat ki jo ghatae 
waha barsegi, Insha Allah hum aur aap 
usse mahrum nahi rahege. 


Thode Se Dhyan Aur Tawajjuh Ki 
Zaroorat Hai 

Hamare Hazrat Doctor Abdul Hai (RH) 
ka mazaq ye tha farmaya karte the kya 
Allah Taala is waja se mahrum farma 

dege ke ek shakhs ke paas paise nahi 


hai, kya isko arfat ki rahmato se 
mahrum farma denge ke isko haalaat 
ne jane ki ijazat nahi di is vaste wo nahi 
ja saka aisa nahi hai, balke Allah Taala 
hame aur aap ko bhi is rahmat mein 
shamil karna chahte_ hai, albatta thodi 
di tawajjuh aur dhyan ki baat hai bas 
thodi si tawajjuh aur fikr Karlo ke mein 
thodi si shabahat peda kar raha hu, aur 
apni surat thodi si is jesi bana raha hu, 
to phir Allah Taala apne fazl se hame 
bhi is rahmat mein shamil farma denge 
Insh Allah. 





Arfa Ke Din Ka Roza 

Doosri chiz ye hai ke ye din itne 
fazilat wale hai ke in dino mein ek roza 
sawab K etebar se ek saal ke rozo ke 
barabar hai aur ek raat ki ibaadat 
lailatul qadr ki ibaadat ke barbar hai. 


acral ja Lard git gba joy 

